น้อยใจผัว ฆ่าตัวตาย สาวสุพรรณฯ กินยาดับคารถ ลูกชาย 5 ขวบโคม่า 
(ภาพจาก ร.ต.ท.สุรินทร์ ดาราทอง ชุดสืบสวน สภ.เมืองสุพรรณบุรี),สาว 29 ชาวสุพรรณบุรี จอดรถเก๋งหน้าสำนักงานเทศบาล แล้วกินยาฆ่าตัวตาย จับลูกชายวัย 5 ขวบกรอกยาพิษด้วย ปรากฏว่าแม่ตาย ลูกโคม่า พี่สาวบอกน้องสาวโทรมาบอกว่ามีปัญหากับสามี จะไปรับลูกจากโรงเรียน และกินยาตายพร้อมลูก,วันที่ 14 มิ.ย. ร.ต.ท.ทัศนัย เดชคุณมาก รอง สว.(สอบสวน) สภ.เมืองสุพรรณบุรี รับแจ้งมีผู้เสียชีวิตในรถบริเวณหน้าสำนักงานเทศบาลตำบลท่าระหัด หมู่ 5 ต.ท่าระหัด อ.เมืองสุพรรณบุรี จึงพร้อมด้วย พ.ต.ท.สมพร พุกหอม รรท.ผกก.สภ.เมืองสุพรรณบุรี ชุดสืบสวน แพทย์เวร รพ.เจ้าพระยายมราช และหน่วยกู้ภัยเณรแก้ว เข้าตรวจสอบในที่เกิดเหตุ,พบรถมาสด้า 2 สีฟ้า ทะเบียน กรุงเทพมหานคร จอดติดเครื่องและล็อกประตูไว้ ส่วนในรถมีคนนอนแน่นิ่งอยู่ เจ้าหน้าที่จึงได้ใช้เครื่องมือทุบกระจกเข้าไปภายใน พบศพหญิงสาว ชื่อ น.ส.น้ำ (นามสมมติ) อายุ 29 ปี มีบ้านอยู่ ต.องค์พระ อ.ด่านช้าง จ.สุพรรณบุรี เสียชีวิตอยู่ภายในรถเก๋งฝั่งคนขับและด้านข้างมีเด็กชายวัย 5 ขวบ ซึ่งเป็นลูกชายผู้ตายนอนหายใจรวยรินอยู่ โดยที่บริเวณปากมีคราบน้ำ คาดว่าจะผสมยาพิษติดอยู่ อาการโคม่า เจ้าหน้าที่จึงได้รีบนำตัวส่งโรงพยาบาล ในรถยังพบขวดเครื่องดื่มถูกดื่มไปแล้วบางส่วน จึงได้นำส่งพิสูจน์,จากการสอบสวน พี่สาวผู้ตาย ทราบว่า ช่วงเช้าวานนี้น้องสาวได้โทรศัพท์มาหาตน บอกว่ามีปัญหากับสามี เครียดมาก จึงไปรับลูกจากโรงเรียนและจะกินยาฆ่าตัวตายพร้อมลูก จากนั้นไม่สามารถติดต่อได้อีก จนกระทั่งช่วงบ่ายน้องสาวได้โทรมาอีก พร้อมบอกว่าไม่ไหวแล้ว และตนได้ยินเสียงหลานร้อง จึงรีบไปแจ้งเจ้าหน้าที่ตำรวจ ให้ช่วยออกตามหารถทะเบียนดังกล่าวแต่ก็ไม่มีวี่แวว จนกระทั่งมาพบรถและศพน้องสาวกินยาตายในรถ,หลังพลิกศพ เจ้าหน้าที่ตำรวจได้นำศพผู้ตายส่งสถาบันนิติเวชฯ เพื่อชันสูตรหาสาเหตุการเสียชีวิตต่อไป.
สาว 29 ชาวสุพรรณบุรี จอดรถเก๋งหน้าสำนักงานเทศบาล แล้วกินยาฆ่าตัวตาย จับลูกชายวัย 5 ขวบกรอกยาพิษด้วย ปรากฏว่าแม่ตาย ลูกโคม่า พี่สาวบอกน้องสาวโทรมาบอกว่ามีปัญหากับสามี จะไปรับลูกจากโรงเรียน และกินยาตายพร้อมลูก
กินยาตาย,ฆ่าตัวตาย,กรอกยาลูก,ลูกชาย5ขวบ,แม่กินยาตายพร้อมลูก,น้อยใจสามี,น้อยใจผัว,สาวสุพรรณฯ,สุพรรณบุรี,ข่าวทั่วไทย,ข่าวสังคม,ไทยรัฐออนไลน์,กินยาฆ่าตัวตาย